Tha ainm Beurla Clann Anndrais, Clann Rois, a' tighinn o ainm sgìre Siorrachd Rois. B' e Calum, a chaochail mun bhliadhna 1150, a' chiad Iarla air an deach iomradh sgrìobhte a thoirt. Phòs a nighean fear à teaghlach Úi Beolain, an teaghlach on tàinig abachan na Comraich. B'e Fearchar Mac an t-Sagairt an dara Iarla air an deach iomradh sgrìobhte a chlàradh. Thug e taic làidir do dh'Alasdair II agus rinneadh Iarla Rois dheth mun bhliadhna 1234 mar thoradh air seo. Bha Uilleam, ceathramh Iarla a' chinnidh aig Blàr Allt a' Bhonnaich agus chaidh Uisdean, an 5mh Iarla a mharbhadh aig Blàr Halidon Hill ann an 1333. Chaochail fear de na cinn-chinnidh a lean Uisdean gun shliochd fireann agus chaidh an ceannas-cinnidh a thoirt do neach-ionaid san loidhne bhoireann. Dh' adhbhraich seo strì eadar Tighearnas nan Eilean agus an Regent Albany airson na h-Iarlachd. Nuair a chaidh Tighearnas nan Eilean arbhartachadh ann an 1476, chaidh Iarlachd Rois don Chrùn.